lv en lv lv en lv lv lv lv en lv lv lv en lv lv lt lv lv lv nl lv lv nl hbs_lat lv lv et lv fr fr lv lv nl lv lv lv lv lv lv lv lv sl lv es lv lv ru lv lv lv lv nl lv lv lv lv lv lv lv lv sl nl lv lv lv lv lv lv
Ezīša midziņa - Ezīša midziņa
REZERVĒ MIDZIŅU IZMANTOJOT BOOKING PLATFORMU
Ezīša Midziņa ir miera osta vizuļojošās Daugavas krastā un meža ieskāvumā, 45 minūšu brauciena attālumā no Rīgas. Kempings šajā vietā atrodas jau vairākus gadu desmitus, bet 2018. gada sezonā tas ieguva jaunu elpu un tika atjaunots. Darbi pie atjaunošanas un labiekārtošanas turpinās un kā vēstīts leģendā, ka Rīga nekad nebūs gatava, tāpat mēs varētu teikt par Ezīša midziņu, jo plānojam to ik gadu pilnveidot ar ar vien jauniem pārsteigumiem mūsu viesiem.
Ezīša midziņa ir vieta, kur atbraukt, atpūsties un uzkrāt spēkus jaunu virsotņu iekarošanai. Iespējams rezervēt visu kempingu tikai sev un rīkot dzimšanas dienas ballītes, sporta spēles, kāzas vai citus pasākumus. Mums ir lieliska sadarbība ar labiem ēdinātājiem, kas Jūsu viesus kārtīgi pabaros. Piedāvājumā ir dažāda izmēra mājiņas jeb midziņas gan pāriem, gan lielākām ģimenēm un draugu pulkam. Iespējama arī palikšana teltīs vai kemperī.
Piedāvājam rezervēt romantisko un ekskluzīvo Suite tipa numuriņu ar lielisku skatu un vannu istabā. Numuriņš ir apkurināms un pieejams visa gada garumā.
Daba un aktivitātes. Apkārt esošais priežu mežs ar daudzām takām ir lieliska vieta pastaigām vai izbraucieniem ar velosipēdu. Gar Midziņu tek likteņupe Daugava, kā arī blakus atrodas purvs ar savu dabīgo skaistumu un putnu dziesmām.
Dodoties pastaigā pa blakus esošo saliņu, kas atrodas starp purvu un Daugavu, atradīsiet nomaļas peldvietas un skaistus skatus, bet, ejot pretējā virzienā gar Daugavu caur mežu, nokļūsiet pludmalē ar volejbola laukumu un vairākām piknika vietām. Saules lēktu var vērot no Midziņas pludmales, skatoties otrpus Daugavai, bet saulriets paverās, lūkojoties no midziņas uz purvu. Rekomendējam pirtī iešanu saulrieta laikā vai mēnesgaismā ar sekojošu skrējienu uz Daugavu nopeldēties.
Daugava pirms Ķeguma HES ir lieliska vieta makšķērēšanas prieku baudītājiem, tāpēc aicinām ņemt līdzi arī savus makšķerēšanas piederumus. Upes gultne peldvietā ir ilgi sekla, kas nozīmē, ka tajā var plunčāties arī mazie. Vasarā pieejamas dažādas aktivitātes uz ūdens.
Izbraucot no midziņas, netālā apkārtnē atrodas skaisti dabas objekti, pastaigu takas, zirgu izjādes, Lielvārdes Uldevena pils un daudz kas cits (plašāks saraksts zemāk). Tuvumā atrodas tādas pilsētas kā Ķegums, Ogre , Lielvārde, kurās atradīsiet visu nepieciešamo – veikali, benzīntanki, pasts, kafejnīcas utml. No Rīgas atrodamies 45 minūšu attālumā, bet nepilnas stundas brauciena attālumā ir Lietuvas robeža. Nokļūt pie mums var gan ar savu auto, gan autobusu, gan arī vilcienu.
– Standarta midziņa (2 istabas, 4 gultas) –no  60 EUR
– Budžeta klases atpūtas namiņš ar plašu nojumi (3 istabas, 6 gultas) – 100 EUR
– Midziņa ar skatu uz Daugavu, ar kamīnu, vannu, wc un plašu terasi – 125 EUR
– Purva namiņs (1 divguļamā gulta) – 60 EUR
– “Suite” midziņa – 150 EUR
* cenas var mainīties atkarībā no sezonas un pieprasījuma
– Pirtiņa – 30 EUR / 2h
– Kubls (ar gaisa un ūdens masāžas funkciju) – 60 EUR
– Telts vieta – 10 EUR (papildus 5 EUR par katru teltī palicēju, kuri vecāki par 10 g.)
– Autostāvvieta (uz nakti bez midziņas īres) – 10 EUR
– Papildus gulta – 10 EUR
– Ogles grilam un degšķidrums – 5 EUR
– Malkas maiss – 8 EUR
– SUP noma – 7 EUR stundā, diennakts 30 EUR
– Airu laivas noma – 7 EUR stundā, vai 30 EUR dienā.
– Velosipēda noma – 7 EUR stundā, vai 30 EUR dienā.
– Katamarāna noma – 7 EUR stundā.
– Visa kempinga noma pasākumam – lūdzu sazināties ar mums, lai noskaidrotu izmaksas un pieejamību
– Kempingā atradīsiet arī dažādas bezmaksas izklaides iespējas – galda spēles, badmintons uc.
– Mājdzīvnieki numuriņā – no 10 EUR (jāsaskaņo telefoniski iepriekš).
– Jau drīzumā midziņa tiks papildināta ar jaunām ekstrām.
PS . Visas midziņas ir aprīkotas ar gultas veļu un dvieļiem, lielajās istabās ir arī ledusskapis un tējkanna. Koplietošanas virtuve ir aprīkota ar traukiem, kā arī pannām, katliem ēdienu pagatavošanai.
Pieejamas 3 koplietošanas dušas, kurās ir nodrošināta dušas želeja, tāpat pieejamas 4 koplietošanas labierīcības, kā arī vairāki grili.
Nakts miers un klusums midziņā no pl 23.00 līdz 8.00.
Ja plānojat ierasties pēc 18:00, brīdiniet mūs iepriekš pa telefonu 29176613.
Rezervācijas Booking.com platformā – https://www.booking.com/hotel/lv/lodge-quot-ezisa-midzina-quot.lv.html
Adrese: Ķeguma prospekts 10, Ķegums, Ķeguma pilsēta, LV-5020
Latvenergo Enerģētikas muzejs, Ķeguma HES (27897835) – 2 km
Ķeguma pludmale ar brīvdabas trenažieriem un volejbola laukumiem – aktīvai atpūtai – 4 km
Ķeguma novada muzejs Tomes pamatskolā (darbadienās no plkst.10.00 – 18.30, sestdienās no plkst.13.00 – 18.30.; 28442744)
Uldevena pils – 9 km
Lielvārdes pils – 11 km
Glāžšķūņa garais ūdenskritums – 15 km
Zelmas maiznīca – 15 km
Maršruts Ziedu ceļš – no Daugmales bišu Jāņa līdz Dieva ausij
Lazdukalni, dendroloģiskais parks – 12 km
Izklaides parks „Avārijas brigāde” “Abpark” – 25,7 km
Dimantu kalns – 11,6 km (https://dimantukalns.lv)
Lindes parks (koki augoši ar saknēm uz augšu) – 10,1 km
Ogres Zilie kalni – 18 km
Riekstu kalns – 28 km
Birzgales pagasta Rūķu muzejs – 17 km (Parka iela 2, Birzgale)
Vīna tūres Ķegumā (http://www.vinadarzs.lv; 22353290) – 4,8 km
Solvita Kūna / ēteriskās eļļas (http://www.cade.lv/kontakti.html, 29403760) Aizvēja iela 1 – 4,4 km
Bārs/kafejnīca “Ogres Ezītis miglā” – 14,6 km
Un citi – http://kegumanovads.lv/lv/dzivessituacijas/turisms/apskates-objekti
"Ezīša midziņa" ANNO 2018. Kempinga iekšējās kārtības noteikumi